- Virginia Ruzici, prima reacţie după ce suspendarea Simonei Halep a fost redusă
- Suspendarea fostului număr 1 WTA a fost redusă la 9 luni de TAS
Virginia Ruzici a oferit prima reacţie după ce suspendarea Simonei Halep a fost redusă. Campioana de la Roland Garros 1978 şi manager al Simonei Halep, Virginia Ruzici s-a bucurat enorm la aflarea veştii că fostul număr 1 WTA poate reveni pe terenu de tenis.
Simona Halep a avut câştig de cauză la Lausanne. Suspendarea dublei câştigătoare de Grand Slam a fost redusă de TAS la numai 9 luni, astfel încât ea poate reveni în circuit.
Virginia Ruzici, prima reacţie după ce suspendarea Simonei Halep a fost redusă
Virginia Ruzici, care a fost şi managerul Simonei Halep, a reacţionat după marea veste venită de la TAS. Fosta câştigătoare de Grand Slam este convinsă că Halep nu va avea nevoie de foarte mult timp pentru a reveni în Top 10 WTA, dar se aşteaptă ca aceasta să aibă nevoie de o perioadă de reacomodare cu circuitul. Mai mult, Ruzici este convinsă că Halep va juca fără presiune şi cu mult entuziasm la revenirea pe teren:
"Sunt total euforică după această veste bună. Nouă luni sunt de acceptat. Totuşi, produsul a fost găsit în corpul ei. În rest, Simona niciodată nu ar fi putut nici măcar să se gândească o secundă că aşa ceva i s-ar întâmpla în viaţa ei şi cariera ei. Asta e părerea mea.
Eu sunt euforică. Cred că toţi care o iubim şi toată ţara este euforică. Ne vom aştepta, din nou, la mari rezultate din partea ei. După părerea mea, este capabilă de orice, să revină în Top 10 destul de repede. S-a menţinut, s-a antrenat, a avut această forţă. Fiind pe terenul de tenis, la antrenamente, mai uita de această catastrofă care i s-a întâmplat şi o aşteptăm pe terenul de tenis cât mai repede.
Nu ştiu, nu pot intra în astfel de detalii. Eu doar îmi exprim bucuria, entuziasmul. Nu ştiu ce se va întâmpla, cum se va proceda. Dar o văd revenind, sunt convinsă că va fi eliberată, fără presiune. Va juca cu multă inteligenţă şi entuziasm, aşa cum o ştim pe ea.
Bineînţeles, să nu ne aşteptăm la un rezultat în primul turneu pe care îl va juca, să câştige turneul. Noi românii suntem capabili să vrem atât de multe. Probabil că îi va trebui puţin timp, câteva săptămâni, câteva luni, până va putea să ajungă la cel mai înalt nivel. Bucuria noastră trebuie să fie aceea de a o revedea pe teren şi de a-i dori mult succes", a declarat Virginia Ruzici, în exclusivitate pentru Antena Sport.
Simona Halep, victorie la TAS | A primit o suspendare de nouă luni
La procesul susţinut la Tribunalul de la Lausanne, Patrick Mouratoglou şi Candice Gohier şi-au asumat vina pentru cele întâmplate cu fostul lider WTA, aceştia fiind cei care i-au recomandat suplimentul care s-a dovediat a fi contaminat.